ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

พรีเชียสฯ แจกเงินปันผล 60 สตางค์
 
บริษัท พรีเชียส ชิพปิ้ง ประกาศจ่ายเงินปันผลอีกหุ้นละ 0.60 บาทต่อหุ้น ให้แก่ผู้ถือหุ้นหลังจากแจกระหว่างกาลไปแล้ว 3 ครั้ง หุ้นละ 1.20 บาท รวมทั้งปีตอบแทนผู้ถือหุ้นในอัตราหุ้นละ 1.80 บาท โดยผลการดำเนินงานปี 2552 มีกำไรสุทธิ 3,047.05 ล้านบาท หรือ 2.93 บาท ลดลง 27.35% เมื่อเปรียบเทียบกับปี 2551 ที่มีกำไรสุทธิ 4,938.59 ล้านบาท หรือ 4.75 บาท
IVL ติดกลุ่ม SET100 
คณะกรรมการตลาดหลักทรัพย์แห่งประเทศไทยได้สั่งรับหุ้นสามัญของบริษัท อินโดรามา เวนเจอร์ส (IVL) 4,334,271,047 หุ้น มูลค่าที่ตราไว้หุ้นละ 1 บาท รวม 4,334,271,047 บาท เป็นหลักทรัพย์จดทะเบียนในตลาดหลักทรัพย์ฯ ตั้งแต่วันที่ 5 ก.พ. 2553 เป็นต้นไป โดยจัดอยู่ในกลุ่มธุรกิจสินค้าอุตสาหกรรม หมวดปิโตรเคมีและเคมีภัณฑ์ และในวันเดียวกันตลาดหลักทรัพย์ฯ ได้นำหุ้นบริษัท อินโดรามา เวนเจอร์ส เข้ารวมในการคำนวณดัชนี SET100 หลังจากบริษัท อินโดรามา โพลีเมอร์ส (IRP) ถอนหุ้นออกจากตลาด
ก่อนหน้านี้ บริษัท อินโดรามา โพลีเมอร์ส ซึ่งถือหุ้น IRP ทั้งสิ้น 69.29% ของทุนชำระแล้ว ได้จัดทำเสนอซื้อหุ้น TRP จากผู้ถือหุ้นทั่วไป ปรากฏว่าผู้ถือหุ้นได้นำหุ้นมาขายทั้งหมด 29.79% ส่งผลให้ทั้งกลุ่ม บริษัท อินโดรามา โพลีเมอร์ส ถือหุ้นรวม 99.08% 
ไทยเอ็นวีดีอาร์ซื้อ KBANK ขาย BANPU
บริษัท ไทยเอ็นวีดีอาร์ รายงานว่า วันที่ 29 ม.ค.ที่ผ่านมา ได้มาหุ้นธนาคารกสิกรไทย (KBANK) จำนวน 0.04% ส่งผลให้มีหุ้นทั้งสิ้น 20.02% ของทุนชำระแล้ว ขณะเดียวกันได้ขายหุ้นบริษัท บ้านปู (BANPU) จำนวน 0.37% คงเหลือจำนวน 24.7% 
Mr.MICHAEL ADEY ได้มาหุ้นบริษัท ยูนิวานิช น้ำมันปาล์ม (UVAN) จำนวน 6.06% จำนวนเท่ากับที่บริษัท ไทยเอ็นวีดีอาร์ ขายออก คงเหลือ 1.02%
ตลาดหลักทรัพย์ให้ความรู้ที่พัทยา 57 ก.พ.นี้
นางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย (ตลท.) เปิดเผยว่า ปี 2553 นี้ ตลาดหลักทรัพย์ฯ มีแผนเดินสายจัดกิจกรรมเพื่อส่งเสริมความรู้ความเข้าใจด้านการออมและการลงทุน เพื่อให้ประชาชนได้รู้จักวิธีบริหารเงินผ่านผลิตภัณฑ์ทางการเงินประเภทต่างๆ ทั้งในกรุงเทพฯ และต่างจังหวัดตลอดทั้งปี เพื่อเป็นการเอื้อต่อการเข้าถึงแหล่งข้อมูลของผู้ลงทุน ซึ่งหนึ่งในกิจกรรมนั้นคือ SET in the City Zone ในงาน Money Expo 2010 โดยปีนี้จัดขึ้นที่พัทยา จ.ชลบุรี เป็นแห่งแรก ตามมาด้วยกรุงเทพมหานครที่กำหนดจัดขึ้นในเดือนพ.ค. จ.นครราชสีมา ในเดือนต.ค. และ จ.เชียงใหม่ ในเดือนพ.ย. นอกจากนี้ยังมีแผนการสัมมนาและอบรมให้ความรู้แก่ผู้ลงทุนเกี่ยวกับผลิตภัณฑ์ใหม่ๆ อย่างต่อเนื่องอีกด้วย